How to play

ยินดีต้อนรับเข้าสู่ Magnorealm!

บทความนี้จะอธิบายถึงคอนเซ็ปต์และวิธีการเล่นเซิฟเวอร์ Magnorealm ในเบื้องต้น ขอให้โชคดีกับการเล่น Magnorealm.net นะครับ

Magnorealm คืออะไร
Magnorealm เป็นเซิฟเวอร์มายคราฟในรูปแบบระบบ Sociological, Geopolitical, World building and Roleplay (SGWR) ที่ใช้ Lands Plugin เป็นปลั๊กอินพื้นฐาน ถามว่ารูปแบบระบบ SGWR คืออะไร?

SGWR หรือ Sociological, Geopolitical, World building and Roleplay อธิบายง่าย ๆ คือ การจำลองโลกหนึ่งใบไว้ในเซิฟหนึ่งเซิฟ โดยผู้เล่นจะเปรียบเสมือนมนุษย์คนหนึ่งที่ต้องเอาชีวิตรอดในรูปแบบของมนุษย์ในชีวิตจริง บางคนอาจจะคิดว่า ก็เหมือนกับ Vanila Survival ปกติหนิ บอกเลยครับว่าไม่เหมือน

ในเชิงสังคมวิทยา (Sociology) ธรรมชาติของมนุษย์จะต้องอยู่ร่วมกันเป็นกลุ่ม มนุษย์จึงถือว่าเป็นสัตว์สังคม เพราะมนุษย์ต้องมีการพึ่งพาอาศัยกันในการดำเนินชีวิต เมื่อมนุษย์มาอยู่ร่วมกันมาก ๆ จึงต้องมีการกำหนด ระเบียบ กฎเกณฑ์ แบบแผนในการใช้ชีวิตร่วมกัน ทำให้เกิดเป็นสังคมมนุษย์ขึ้น

ทีนี้ ใน Vanila Survival เป้าหมายสูงสุดของผู้เล่นคือการพิชิตโลก The end และสังหาร ender dragon  แต่สำหรับระบบแบบ SGWR ที่ได้นำเอาความรู้ทางสังคมวิทยามาใส่ใน Minecraft ฉะนั้นเป้าหมายสูงสุดของ SGWR คือการที่ผู้เล่น จะต้องอยู่ร่วมกันเป็นกลุ่ม เมื่อผู้เล่นอยู่ร่วมกันเป็นกลุ่มมาก ๆ ก็ต้องมีการกำหนด ระเบียบ กฎเกณฑ์ แบบแผนในการใช้ชีวิตร่วมกัน อธิบายง่าย ๆ คือการ Simulation สังคมมนุษย์และ Roleplay เป็นมนุษย์ในสังคมนั่นแหละ

เริ่มต้นเล่น
เมื่อผู้เล่นเข้ามาในเซิฟเวอร์ครั้งแรก ผู้เล่นจะเกิดที่ Spawn World พร้อมกับ Golden Hoe (วิธีใช้) กับเงิน 100$ ให้ผู้เล่นใช้คำสั่ง /Magnorealm หรือไปเดินเข้าไปใน Portal ที่อยู่ชั้นล่างของ Spawn เพื่อสุ่มเกิดใน Magnorealm world

หลังจากที่ผู้เล่นได้เข้ามาใน Magnorealm world แล้ว ผู้จะมีสองทางเลือกให้ทำคือ A.เข้าร่วมกับเมืองที่มีอยู่แล้ว หรือ B.สร้างเมืองใหม่เป็นของตัวเอง

หากผู้เล่นเลือก A. ผู้เล่นสามารถพิมพ์ถามใน Chat ได้เลย เนื่องจากมีเจ้าเมืองจำนวนมากที่ต้องการพลเมืองใหม่ ๆ อยู่ตลอดเวลา หลังจากผู้เล่นได้รับคำเชิญจากเจ้าเมืองสักเมืองแล้ว จะมีหน้าต่างขึ้นมาใน Chat ให้ท่านเลือกระหว่างตกลงที่จะเข้าร่วมเมือง หรือปฏิเสธ



เมื่อผู้เล่นตอบรับคำเชิญและได้เข้าร่วมกับเมืองที่ผู้เล่นตอบรับแล้ว ให้ผู้เล่นใช้คำสั่ง /Lands spawn เพื่อไปยังเมืองของผู้เล่น ในเมืองนั้นผู้เล่นอาจจะได้ พื้นที่(Area) ในการสร้างบ้านจากเจ้าเมืองฟรี ๆ หรือผู้เล่นอาจจะต้องซื้อหรือเช่า ขึ้นอยู่กับระบบในเมืองนั้น ๆ

หากผู้เล่นเลือกทาง B. ผู้เล่นต้องมีเงินอย่างน้อย 5,000$ ผู้เล่นสามารถหาเงินได้ 2 วิธี คือ


 * 1) หาเงินจากการขุดทอง หรือเหล็ก ไปขายที่ Admin Shop ใน Spawn World
 * 2) หาเงินจากการทำธุรกิจในหลากหลายรูปแบบเท่าที่จะคิดได้ ยกตัวอย่างเช่น ขายของหายาก หรือของที่ผู้เล่นส่วนมากต้องการ ฯลฯ

เมื่อผู้เล่นมีเงินครบ 5,000$ ให้ผู้เล่นหา Chunk ที่ผู้เล่นต้องการให้เมื่อผู้เล่นอยู่ตรงนั้น เมื่อผู้เล่นหาเจอแล้ว ให้ผู้เล่นใช้คำสั่ง /Lands Claim <ชื่อเมือง> (ดูวิธีการใช้ Lands Plugin ได้ที่นี่)  เมืองของท่านก็จะถูกสร้างเรียบร้อย

เมื่อคุณได้เป็นเจ้าเมืองแล้ว แนวทางในการเล่นของท่านก็ยิ่งเยอะขึ้นไปอีก ในตอนนี้ผู้เล่นสามารถมีส่วนรวมกับ สังคม หรือการเมืองภายในเซิฟเวอร์ได้แล้ว

ผู้เล่นหลังจากการสร้างเมือง จะมีทางเลือกหลัก ๆ ดังนี้


 * 1) ไม่เข้าร่วมกับประเทศที่มีอยู่ก่อนหน้า และดำรงความเป็นเอกเทศของเมืองคุณไว้ แต่ระวัง! คุณอาจจะโดนโจมตีจากประเทศที่อ้างสิทธิ์เหนือดินแดนตรงนั้นไว้ก่อนแล้วก็ได้
 * 2) เข้าร่วมกับประเทศที่มีอยู่ก่อนหน้า ซึบซับวัฒนธรรม, ศาสนาของประเทศที่คุณอยู่ สร้างความสัมพันธ์กับเมืองต่าง ๆ และขยายอิทธิพลอิทธิพลเมืองของคุณเพื่อก้าวเป็นที่หนึ่งของประเทศ
 * 3) สร้างประเทศของคุณเอง สร้างวัฒธรรม, ศาสนา, ระบบการเมือง, ระบบเศรษฐกิจ ของคุณขึ้นมาเอง พิชิตดินแดนต่าง ๆ เพื่อขยายอิทธิพล ให้ประเทศของคุณกลายเป็นประเทศมหาอำนาจในเซิฟเวอร์

การสร้างประเทศของคุณขึ้นมาเอง เป็นงานที่ค่อนข้างจะหนักมาก และต้องเกี่ยวข้องกับคนหลาย ๆ คน การสร้างประเทศผู้เล่นต้องมีเงินอย่างน้อย 20,000$ เมื่อผู้เล่นมีเงินครบแล้ว ให้ผู้เล่นใช้คำสั่ง /Nations create <ชื่อประเทศ>

ผู้เล่นที่เพิ่งสร้างประเทศสามารถสร้าง วัฒนธรรมที่เป็นเอกลักษณ์ในประเทศของคุณได้ โดยวัฒนธรรมนี้จะเป็นสิ่งที่สื่อถึงประเทศของคุณในเซิฟเวอร์ได้อย่างดีเลยหละ

ตัวอย่างวัฒนธรรม เช่น


 * ศาสนา หรือความเชื่อ
 * ศีลธรรม
 * จริยธรรม
 * ศิลปะ
 * วรรณคดี
 * ขนบธรรมเนียบประเพณี
 * สถาปัตยธรรม
 * สิ่งก่อสร้างต่าง ๆ
 * ระบบการเมือง
 * ระบบเศรษฐกิจ
 * อุดมการณ์ของประเทศ

และอื่น ๆ อีกมากมาย

การฆ่าเพื่อ looting ของจากผู้เล่นที่เพิ่งเข้ามาเล่น ไม่ได้มีความผิดโดยนิตินัยในเซิฟเวอร์นี้ ฉะนั้นขอแนะนำให้ผู้เล่น-ไม่ใช่เฉพาะผู้เล่นใหม่-เปิด Dynmap ไว้ในโทรศัพท์หรือหน้าจอที่สองไว้ตลอดเวลา อีกเรื่องที่ก็ถือว่ายังไม่มีความผิดในเซิฟเวอร์คือการหลอกลวง (ซื้อขาย Item ในเซิฟเวอร์) ฉะนั้นขอให้ผู้เล่นซื้อของกับธุรกิจที่มีชื่อเสียงและเชื่อถือได้นะครับ

สารจาก Admin (18/05/2021)
ในช่วงนี้จะเป็นช่วง Open beta ของเซิฟ Magnorealm ฉะนั้นระบบหลาย ๆ อยากอาจจะยังไม่เข้าที่เข้าทาง และอาจจะยังดูยากสำหรับผู้เล่นคนไทยจำนวนมาก ระบบของเซิฟเวอร์นี้ยังไม่ค่อยเป็นที่นิยมในชุมชนผู้เล่นมายคราฟในประเทศไทย และเซิฟเวอร์เราก็ดูจะเป็นเซิฟเวอร์แรก ๆ ที่กล้าเอาระบบแบบนี้มาใช้ด้วย ฉะนั้น admin อยากขอขอบคุณผู้เล่นกลุ่มแรก ๆ ที่เข้ามาในเซิฟนี้ เพราะพวกท่านทั้งหลายอาจจะกลายเป็นตำนานของเซิฟเวอร์นี้ และอาจจะปรากฎอยู่ในเรื่องราวต่าง ๆ ที่ทำขึ้นโดยผู้เล่นในอนาคต admin อยากจะขอให้ผู้เล่นทุกคนอย่าเพิ่งหนีไปไหน มาร่วมสร้างประวัติศาสตร์ของเซิฟเวอร์นี้ไปด้วยกัน และท้ายที่สุด เซิฟเวอร์เราดูแลโดยเด็กม.ปลายจากโรงเรียนชื่อดังในกรุงเทพมหานคร ไม่ได้มีเงินทุน ไม่ได้มีประสบการณ์ในการสร้างเซิฟมากมายขนาดนั้น ฉะนั้นถ้าไม่เป็นการลำบากเกินไป อยากให้พวกท่านหลาย ๆ คน ช่วยกัน Donate เข้ามาหน่อย (ทัก admin มาได้เลยจ้า) เพื่อให้เซิฟเวอร์นี้ดำรงอยู่ต่อไปได้นะครับ